# ΣΧΕΤΙΚΑ ΜΕ ΤΟΝ ΠΡΟΣΥΜΠΤΩΜΑΤΙΚΟ ΕΛΕΓΧΟ ΚΑΡΚΙΝΟΥ ΤΟΥ ΠΝΕΥΜΟΝΑ

Ο καλύτερος τρόπος για να βρείτε τον καρκίνο του πνεύμονα εγκαίρως είναι να έχετε τακτικό προσυμπτωματικό έλεγχο καρκίνου του πνεύμονα.

Ο καρκίνος του πνεύμονα είναι η κύρια αιτία θανάτου από καρκίνο στην Αυστραλία. Αλλά αν βρεθεί εγκαίρως, οι περισσότερες περιπτώσεις μπορούν να αντιμετωπιστούν με επιτυχία.

Το κάπνισμα τσιγάρων είναι ο μεγαλύτερος παράγοντας κινδύνου για καρκίνο του πνεύμονα.

Ο καρκίνος του πνεύμονα είναι ένας από τους πιο συχνούς καρκίνους παγκοσμίως.

Ο καρκίνος του πνεύμονα ξεκινά όταν κύτταρα αναπτύσσονται εκτός ελέγχου στους πνεύμονες.

Ο προσυμπτωματικός έλεγχος λειτουργεί με την εύρεση του καρκίνου εγκαίρως, πριν να έχετε συμπτώματα, όταν δεν είναι τόσο δύσκολο να αντιμετωπιστεί ή να θεραπευτεί.

## Τι είναι ο προσυμπτωματικός έλεγχος καρκίνου του πνεύμονα;

Ο προσυμπτωματικός έλεγχος του καρκίνου του πνεύμονα περιλαμβάνει μια αξονική τομογραφία χαμηλής δόσης (CT) για την αναζήτηση πρώιμων σημείων καρκίνου του πνεύμονα. Ο προσυμπτωματικός έλεγχος είναι για άτομα χωρίς συμπτώματα (π.χ. βήχα που δεν υποχωρεί, βήχα με αίμα).

Ο προσυμπτωματικός έλεγχος για καρκίνο του πνεύμονα χρησιμοποιεί μια αξονική τομογραφία χαμηλής δόσης (ακτινοβολία χαμηλής δόσης) για να αναζητήσει τυχόν εξογκώματα, που ονομάζονται οζίδια. Τα περισσότερα οζίδια δεν θα είναι καρκίνος.

Η αξονική τομογραφία χαμηλής δόσης για τον έλεγχο του καρκίνου του πνεύμονα είναι δωρεάν, καλύπτεται από το Medicare

## Γιατί είναι σημαντικός;

Ο καρκίνος του πνεύμονα είναι η κύρια αιτία θανάτου από καρκίνο στην Αυστραλία. Αλλά αν βρεθεί εγκαίρως, οι περισσότερες περιπτώσεις μπορούν να αντιμετωπιστούν με επιτυχία.

Ο προσυμπτωματικός έλεγχος είναι για υγιείς ανθρώπους που δεν έχουν συμπτώματα. Ο προσυμπτωματικός έλεγχος μπορεί να σώσει τη ζωή σας.

Όταν ο καρκίνος του πνεύμονα ξεκινά για πρώτη φορά, δεν έχει συμπτώματα. Συμπτώματα όπως ο βήχας με αίμα ή η ανεξήγητη απώλεια βάρους μπορεί να σημαίνουν ότι ο καρκίνος του πνεύμονα είναι πιο προχωρημένος.

Η καλύτερη στιγμή για τη θεραπεία του καρκίνου του πνεύμονα είναι όταν τα οζίδια εντοπίζονται εγκαίρως. Όταν ο καρκίνος του πνεύμονα εντοπίζεται νωρίς, δεν είναι τόσο δύσκολο να αντιμετωπιστεί και οι περισσότεροι άνθρωποι γίνονται καλά και επιστρέφουν στην κανονική τους ζωή.

Είναι σημαντικό να εξεταστείτε, ακόμα κι αν αισθάνεστε καλά.

## Είμαι επιλέξιμος;

|  |
| --- |
| Εικονίδιο ηλικιωμένων  **Είναι ηλικίας 50 έως 70 ετών**  ΚΑΙ  Εικονίδιο πνεύμονα  **Δεν παρουσιάζουν συμπτώματα ή σημεία που υποδηλώνουν καρκίνο του πνεύμονα** (για παράδειγμα, ανεξήγητο επίμονο βήχα, βήχα με αίμα, δύσπνοια χωρίς λόγο)  ΚΑΙ  Εικονίδιο πακέτου τσιγάρων  **Καπνίζουν τσιγάρα ή έχουν ιστορικό καπνίσματος τσιγάρων** (έχοντας σταματήσει εντός 10 ετών)  ΚΑΙ  Εικονίδιο ημερολογίου  **Έχουν ιστορικό καπνίσματος τσιγάρων για τουλάχιστον 30 πακέτα-έτη** (για παράδειγμα, ένα πακέτο την ημέρα για 30 χρόνια ή 2 πακέτα την ημέρα για 15 χρόνια) |

**Συμβουλευτείτε τον γιατρό σας για να δείτε αν πληροίτε τις προϋποθέσεις.**

## Πότε πρέπει να πάω;

Συμβουλευτείτε τον γιατρό σας για να δείτε αν πληροίτε τις προϋποθέσεις συμμετοχής στο πρόγραμμα. Αν πληροίτε τις προϋποθέσεις, μπορείτε να κάνετε μια εξέταση κάθε δύο χρόνια. Θα πρέπει να ζητήσετε από γιατρό να σας παραπέμψει για εξέταση. Θα πρέπει να κάνετε προσυμπτωματικό έλεγχο ακόμα και όταν αισθάνεστε καλά.

## Τι γίνεται αν έχω συμπτώματα;

Αν έχετε κάποιο από αυτά τα συμπτώματα, ακόμη και αν η τελευταία σας εξέταση διαγνωστικού ελέγχου έδειξε πολύ χαμηλό κίνδυνο ή αν βρίσκεστε μεταξύ δύο εξετάσεων, συμβουλευτείτε αμέσως τον γιατρό σας.

* **Νέος ή αλλαγμένος βήχας**
* **Βήχας με αίμα**
* **Δύσπνοια χωρίς λόγο**
* **Πολλή κούραση**
* **Αδικαιολόγητη απώλεια βάρους**
* **Πόνος στο στήθος ή στον ώμο που δεν υποχωρεί**

|  |  |
| --- | --- |
| Κωδικός QR για περισσότερες πληροφορίες σχετικά με το Εθνικό Πρόγραμμα Προσυμπτωματικού Ελέγχου Καρκίνου του Πνεύμονα  Για περισσότερες πληροφορίες σχετικά με το Εθνικό Πρόγραμμα Προσυμπτωματικού Ελέγχου Καρκίνου Πνεύμονα: [**www.health.gov.au/nlcsp**](http://www.health.gov.au/nlcsp) | Για βοήθεια για τη διακοπή του καπνίσματος: [**www.quit.org.au**](http://www.quit.org.au) |